《金山亭呈翁守二首》
宋代·方廷实

新亭高敞枕城隈，万里江山爽气来。
云外孤峰擎日晚，林间啼鸟唤春回。
登车谩有澄清志，览景惭非赋咏才。
太守风流民讼简，落成尊酒许相陪。

作者简介：兴化军莆田人，字公美。徽宗政和五年进士。高宗绍兴中迁监察御史，刚直敢言，反对议和。九年，任三京淮北宣谕使。使还，数言民间疾苦事，忤时相秦桧，出为提点福建刑狱。后为广南东路提点刑狱，卒于任。有《蓄德斋文集》。